Viborger Samler, 1848-09-23
Udenlandske Efterretninger. Frankerig. Det glimrende Punct i Discussioner den 13de Septbr. i Nationalforsamlingen var Thiers's Tale. – Thiers erklærede ligefrem, at han og hans Venner ikke havde fremmet Republiken; men desuagtet accepterede han den oprigtigt og ærligt; thi for ethvert fornuftigt Menneske gives der ingen anden Regjering end Fædrelandets, ved Lovene hjemlede Regjering; han havde ikke conspireret og vilde ikke conspirere, og saaledes som han som Minister og Statsborger hverken havde smigret eller forraadt Kongedømmet, saaledes vilde han nu heller ikke smigre eller forraade Republiken. Han havde stedse attraaet Frihed, kun ikke Fractionernes Frihed, men den sande Frihed, en ægte national Frihed med Hensyn til Udlandet, og en god Finantsforvaltning. En sand bifaldsstorm fulgte efter hans Tale, der bekæmpede Socialisternes Lære og Statens Forpligtelse til directe at drage Omsorg for de lavere Klassers Beskjæftigelse. National af 15de Septbr. stadfæster Efterretningen om Jndtagelsen af Messina efter 5 Dages Kamp. Tydskland. Preuss. Stats-Anzeiger meddeler om Tumulten i Potsdam en Artikel, hvori det hedder: "Nogle Arresteringer, der aldeles ikke stode i nogen Forbindelse med den foregivne Udbredelse af en Takadresse til den preussiske Nationalforsamling, ere afbenyttede af Pøbelophidsere for ved Hjelp af Brændeviin og Gadedrenge at forlede et ubetydeligt Antal Soldater til at tage Deel i Gadcoptøier, der fornemmelig havde til Hensigt at befrie nogle Arrestanter. Efterat dette Uvæsen havde i nogen Tid fundet Sted i enkelte afsides liggende Gader, væltede Massen sig, dog uden Soldaternes Deeltagelse, imod det militaire Arresthuus, til hvis Beskyttelse de fornødne Forholdsregler vare tagne. Da der her kastedes med Stene, og Borgervæbningen i Begyndelsen ikke havde indfundet sig i et tilstrækkeligt Antal, saa bleve ved Afsendelsen af enkelte Detaschements Jnfanterie og en Escadron Gardes du Corps, der rykkede frem i Skridt, Masserne adspredte; dog stødte man ikke paa betydelig Modstand. De faa Barricader, hvis Opførelse var paabegyndt, bleve strax ryddede. Kl. 11 var det atter roligt i Staden." – J en Art. af 14de Sept. fra Berlin tillægges denne Tumult en langt større Vigtighed. "Alt, hedder det i denne Art., er nemlig spændt paa Udviklingen af den democratiske Aand, der umiskjendelig har gjennembrudt den militaire Disciplin. Aftenen den 13de forløb i Potsdam roligere, end Urolighederne den 12te bebudede. Derimod skulle Soldaterne i Frankfurt an der Oder have viist sig opsætsige imod deres Foresatte. Tilbagevirkningen af disse Excesser paa Berlin viste sig tydelig i de tætte Klynger og Grupper, der havde samlet sig under den Linden" og i andre Hovedgader." Den af Zeitungs-Halle øste Beretning og et Extranumer af Reformen, (sidstnævnte med den Overskrift: "Reactionens sidste Støtter vakle! Vore Brødre, i Hæren ere vaagnede,") falbødes og solgtes i mange tusinde Exemplarer paa Gaderne. Jdag - den 14de September – seer man "Soldateropstanden i Potsdam paa alle Gadehjørner. Kongen skal have forladt Potsdam og begivet sig til Spandau. Men ogsaa i denne Stad have Excesser fundet Sted; man har iblandt Andet villet sætte Fangerne paa fri Fod.